[image: gerbonis konturas1]





Jelgavas valstspilsētas pašvaldība
JELGAVAS  PAULA BENDRUPA PAMATSKOLA
Reģ. Nr. 2812903622
Filozofu iela 50, Jelgavā, LV – 3001, tālr. 63021773, e-pasts: pbp@izglitiba.jelgava.lv


Jelgavas Paula Bendrupa pamatskolas
 attīstības plāns

2026./2027.– 2028./2029. mācību gadiem





Jelgava
2026

7

1. Stratēģiskās attīstības ietvars
Jelgavas Paula Bendrupa pamatskolas attīstības plāns 2026./2027.–2028./2029. mācību gadiem tiek veidots, ievērojot nacionālā un vietējā līmeņa izglītības un attīstības plānošanas dokumentos noteiktos stratēģiskos mērķus un prioritātes, kā arī Jelgavas valstspilsētas izglītības ekosistēmas attīstības stratēģijā 2026.–2034. gadam noteiktos attīstības virzienus un sasniedzamos rezultātus.
Plāna izstrādē tiek izmantoti arī iepriekšējā attīstības plāna izvērtējuma, skolas pašvērtēšanas, mācību sasniegumu, monitoringa, mācību stundu vērojumu un aptauju dati. Šie dati veido pamatu skolas attīstības vajadzību un 2026./2027.–2028./2029. mācību gadu prioritāšu noteikšanai.

	Plānošanas dokuments
	Būtiskākais Jelgavas Paula Bendrupa pamatskolas attīstības plānam

	Latvijas ilgtspējīgas attīstības stratēģija līdz 2030. gadam

	· Izglītības pieejamība un pārmaiņas izglītības procesa organizācijā.
· Kontekstuāla izglītība un skolotāja profesijas maiņa.
· Skola kā sociālā tīklojuma centrs.
· E-skola un informācijas tehnoloģiju izmantošana.
· Izglītošanās mūža garumā.

	Latvijas Nacionālais attīstības plāns 2021.-2027. gadam
	Prioritāte – Zināšanas un prasmes personības un valsts izaugsmei.
Rīcības virziens – Kvalitatīva, pieejama, iekļaujoša izglītība.
Rīcības virziena mērķis:
· Izglītības kvalitāte un izglītības sistēmas efektīva pārvaldība.
· Izglītība ekonomikas izaugsmei.
· Iekļaujoša izglītības vide.

	Izglītības attīstības pamatnostādnes 
2021.-2027. gadam

	· Kvalitatīvas izglītības iespējas visiem.
· Augsti kvalificēti, kompetenti un uz izcilību orientēti pedagogi.
· Mūsdienīgs un kvalitatīvs izglītības piedāvājums.
· Atbalsts ikviena izaugsmei.
· Ilgtspējīga un efektīva izglītības sistēmas un resursu pārvaldība.

	Jelgavas valstspilsētas izglītības ekosistēmas attīstības stratēģija 
2026.–2034. gadam
	SM1 – Mūsdienīgs, uz personības un ekonomikas izaugsmi vērsts izglītības piedāvājums ikvienam iedzīvotājam. 
SM2 – Pieejams un personalizēts atbalsts ikviena izglītojamā potenciāla īstenošanai iedvesmojošā un iekļaujošā vidē.
SM3 – Profesionāls un motivēts personāls atbalstošā un konkurētspējīgā darba vidē.
SM4 – Efektīva izglītības ekosistēmas pārvaldība Jelgavas izaugsmei.
Jelgavas Paula Bendrupa pamatskolai Jelgavas izglītības ekosistēmas stratēģijā noteiktie attīstības virzieni: 
· dabaszinātnes; 
· fiziskās aktivitātes un veselīgs dzīvesveids.
Rīcības plānā paredzēts stiprināt vides izglītības kompetences un veicināt veselīgu dzīvesveidu, tostarp palielinot Ekoskolu programmā iesaistīto izglītības iestāžu īpatsvaru.



2. Vispārējs izglītības iestādes raksturojums

Jelgavas Paula Bendrupa pamatskola ir Jelgavas valstspilsētas pašvaldības dibināta vispārējās pamatizglītības iestāde, kas 1.–9. klasē īsteno pamatizglītības programmu un atsevišķas speciālās pamatizglītības programmas, attīstot iekļaujošu izglītību.
Skolas juridiskā adrese: Filozofu iela 50, Jelgava, LV-3001. Tālrunis 63021773, e-pasts: pbp@izglitiba.jelgava.lv, tīmekļvietne: pbp.jelgava.lv.
Skolas vēsture un attīstība
Skolas vēsture aizsākās 1873. gadā, kad no Salaspils uz Jelgavu tika pārcelta Kurlmēmo skola. 1928. gadā tika iesvētīta jaunā skolas ēka Filozofu ielā. Turpmākajos gadu desmitos izglītības iestādes funkcijas un statuss vairākkārt mainījās – ēkā darbojusies vidusskola, bērnunams, internātpamatskola, sanatorijas internātskola un speciālās izglītības iestāde.
1980. gadā uz likvidētā bērnunama infrastruktūras tika dibināta sanatorijas internātskola, 2008. gadā skola reorganizēta par speciālo internātpamatskolu, bet 2014. gadā tai tika nodotas arī Jelgavas 1. pamatskolas funkcijas.
2019. gadā skola ieguva pašreizējo nosaukumu – Jelgavas Paula Bendrupa pamatskola. Būtisks attīstības posms sākās 2023. gadā, kad skolas tips tika mainīts no speciālās izglītības iestādes uz vispārējās pamatizglītības iestādi, kas īsteno pamatizglītības un speciālās pamatizglītības programmas, attīstot iekļaujošu izglītību.
Skolas darbība un izglītības piedāvājums
Pēc skolas tipa maiņas vērojams stabils izglītojamo skaita pieaugums. Skolēnu skaita pieaugums raksturo skolas attīstību pēc izglītības iestādes tipa maiņas un liecina par skolas izglītības piedāvājuma pieprasījumu.

	Mācību gads
	2023./2024.
	2024./2025.
	2025./2026.

	Izglītojamo skaits mācību gada sākumā
	120
	130
	151



Izglītības programmas 2025./2026. mācību gada noslēgumā

	Izglītības programma
	Programmas kods
	Izglītojamo skaits

	Pamatizglītības programma
	21011111
	39

	Speciālās pamatizglītības programma izglītojamajiem ar mācīšanās traucējumiem
	21015611
	92

	Speciālās pamatizglītības programma izglītojamajiem ar garīgās veselības traucējumiem
	21015711
	31

	KOPĀ
	
	162



2025./2026. mācību gada noslēgumā skolā mācījās 162 izglītojamie. Skolā vienotā izglītības vidē mācās izglītojamie, kuri apgūst gan vispārējās, gan speciālās pamatizglītības programmas.

Mācību procesa būtiskie principi ir skaidras prasības, mērķtiecīga diferenciācija, nepieciešamais individuālais atbalsts un katra izglītojamā izaugsmes veicināšana.
Atbalsta sistēma
Skolā darbojas daudzprofesionāla atbalsta komanda. Mācību un audzināšanas procesā sadarbojas pedagogi, izglītības psihologs, speciālais pedagogs, sociālais pedagogs, logopēdi, pedagogu palīgi un skolas māsa. Atbalsta sistēma tiek organizēta, balstoties uz skolēnu vajadzību izvērtējumu, individuālo izglītības programmas apguves plānu izstrādi, īstenošanu, izvērtēšanu un regulāru sadarbību starp pedagogiem, atbalsta personālu un ģimenēm.
Skolēnu labbūtības un atbalsta vajadzību savlaicīgai pamanīšanai tiek izmantoti labbūtības monitoringa dati EMU:Skola, savukārt pozitīvas uzvedības un sociāli emocionālo prasmju attīstīšanai – Atbalsts pozitīvai uzvedībai (APU) un sociāli emocionālās mācīšanās (SEM) pieejas.
Līdztekus mācību darbam skolā tiek īstenotas daudzveidīgas interešu izglītības programmas, kas nodrošina skolēniem iespējas attīstīt intereses un talantus, radošās spējas, fizisko aktivitāti un sociālās prasmes. Interešu izglītības piedāvājums tiek pilnveidots atbilstoši skolēnu interesēm un skolas attīstības virzieniem. 2025./2026. mācību gadā skolā tika īstenotas 11 interešu izglītības programmas.
Skola īsteno “Vienotas skolas” pieeju, nodrošinot mācību procesu valsts valodā un mērķtiecīgi stiprinot skolēnu latviešu valodas lietojumu mācību procesā. Skolēnu valodas prasmju un mācību sasniegumu izvērtēšanai tiek izmantoti arī valsts monitoringa un diagnostikas darbu rezultāti.
Skolas turpmākajā attīstībā īpaša uzmanība tiek pievērsta dabaszinātnēm, fiziskajām aktivitātēm un veselīgam dzīvesveidam. Šo virzienu attīstībai skola izmanto esošo mācību vidi, sporta infrastruktūru, digitālos resursus un atbalsta sistēmas iespējas.
Skolas vide un resursi
Skolā ir renovētas, mūsdienīgas un gaišas mācību telpas. Mācību procesā skolēniem pieejami Chromebook datori, datorklase ar stacionārajiem datoriem un papildus ir izveidota mazā datorklase ar portatīvajiem datoriem.
Skolai ir plaša sporta un atbalsta infrastruktūra – sporta halle, multisensorā telpa, sāls istaba, ārstnieciskās vingrošanas un trenažieru zāle, kā arī citas skolēnu fiziskās un emocionālās labbūtības veicināšanai izmantojamas telpas. Esošā infrastruktūra nodrošina iespējas gan skolēnu atbalstam, gan skolas attīstības virziena “Fiziskās aktivitātes un veselīgs dzīvesveids” mērķtiecīgai īstenošanai.
Skolas identitāte
Jelgavas Paula Bendrupa pamatskola attīstās kā uz skolēna izaugsmi un sadarbību vērsta vispārējās izglītības pamatskola, kurā būtiska ir skolēnu līdzdalība, piederības izjūta un cieņpilnas attiecības. Skolas profesionālā pieredze iekļaujošās izglītības īstenošanā ļauj nodrošināt mērķtiecīgu atbalstu skolēniem ar daudzveidīgām mācīšanās vajadzībām. Skolas identitāti stiprina kopīgas tradīcijas, sportiska un aktīva skolas dzīve, kā arī cieņpilna, sadarbībā balstīta un saliedēta skolas kopiena.




	VĪZIJA
	Skola katram bērnam – atvērta un attīstoša vide, kurā ikviens skolēns jūtas piederīgs, pilnveido zināšanas un prasmes, kā arī attīsta savas stiprās puses.

	MISIJA
	Veidot kvalitatīvu mācību procesu, kas rosina skolēnus domāt, darboties, sadarboties un uzņemties atbildību par savu mācīšanos un rīcību.

	VĒRTĪBAS 
	Drošība. Atbildība. Sadarbība. Cieņa.

	MĒRĶIS
	Veicināt skolēnu mācību sasniegumu un motivācijas izaugsmi un stiprināt atbildību, pilnveidojot mācību procesa kvalitāti, veidojot drošu un iekļaujošu skolas vidi un mērķtiecīgi īstenojot skolas attīstības virzienus – dabaszinātnes, fiziskās aktivitātes un veselīgs dzīvesveids.

Jelgavas Paula Bendrupa pamatskolas uzdevumi

1. Stiprināt mācīšanas un mācīšanās kvalitāti, veicinot katra pedagoga profesionālo izaugsmi, sadarbību un savstarpējo mācīšanos. 
2. Sekmēt skolēnu mācību progresu, motivāciju un atbildību par savu mācīšanos, stiprinot pamatprasmes, patstāvību un aktīvu iesaisti mācību procesā. 
3. Veidot drošu un cieņpilnu skolas vidi, stiprinot skolēnu labbūtību, piederības izjūtu un atbildīgu rīcību. 
4. Attīstīt skolas prioritāros virzienus – dabaszinātnes, fiziskās aktivitātes un veselīgs dzīvesveids –, integrējot tos mācību procesā un skolas ikdienā. 
5. Veicināt datos balstītu un līdzdalīgu skolas pārvaldību, stiprinot skolas kopienas, dibinātāja un sadarbības partneru iesaisti skolas attīstībā. 

3. Iepriekšējā attīstības perioda izvērtējums un skolas attīstības vajadzības

Iepriekšējā attīstības periodā 2023./2024.–2025./2026. mācību gados skolas attīstība notika vienlaikus ar būtiskām pārmaiņām pēc izglītības iestādes tipa maiņas. Attīstības plānā īpaša uzmanība tika pievērsta mācīšanas un mācīšanās kvalitātei, diferenciācijai un individualizācijai, atbalsta sistēmas pilnveidei, pedagogu profesionālajai sadarbībai, drošai un atbalstošai videi, kā arī sistemātiskai skolas darba plānošanai un pašvērtēšanai. 
2025./2026. mācību gada dati rāda, ka skolā ir izveidota stabila individuālā atbalsta sistēma, tomēr nākamajā attīstības periodā nepieciešams lielāku uzmanību pievērst ne tikai atbalsta nodrošināšanai, bet arī tā ietekmei uz konkrētā skolēna izaugsmi. Mācību gada noslēgumā bija izstrādāti 95 individuālās izglītības programmas apguves plāni, no kuriem 71 jeb 75% tika izvērtēti kā sekmīgi īstenoti. 
Pedagogu pašvērtējuma dati liecina, ka diferenciācija mācību procesā tiek izmantota regulāri – 93% aptaujāto pedagogu norāda, ka vismaz divas diferenciācijas stratēģijas izmanto lielākajā daļā stundu. Turpmāk būtiski stiprināt diferencētās pieejas mērķtiecību, veicinot skolēnu aktīvu iesaisti, motivāciju un atbildību par savu mācīšanos. Skolā tiek iegūti un analizēti dati par skolēnu mācību sasniegumiem, individuālā atbalsta īstenošanu un mācīšanās dinamiku, tādēļ nākamais attīstības solis ir veidot vienotu pieeju šo datu izmantošanai katra skolēna individuālās izaugsmes regulārai izvērtēšanai.
Drošības un labbūtības dati kopumā ir pozitīvi, tomēr arī šajā jomā saglabājas skaidras attīstības vajadzības. EMU:Skola datos 86% skolēnu pozitīvi vērtē drošības sajūtu skolā, 90% – pedagogu sniegto palīdzību situācijās, kad nepieciešams atbalsts, un 86% – sadarbību ar pedagogiem. Tajā pašā laikā 34% skolēnu bija piedzīvojuši ņirgāšanos, bet pedagogu pašvērtējumā 12 no 15 respondentiem kā galveno turpmāk pilnveidojamo jomu norādīja skolēnu motivāciju un uzvedību. Tas pamato nepieciešamību turpināt darbu pie vienotas, cieņpilnas un konsekventas skolas kultūras, kurā drošība, atbildība un līdzdalība ir redzama ikdienas rīcībā. 
Skolas nākamajā attīstības periodā būtiski mērķtiecīgi attīstīt arī pašvaldības noteiktos JPBP attīstības virzienus – dabaszinātnes, fiziskās aktivitātes un veselīgu dzīvesveidu. Skolai jau ir piemērota sporta un atbalsta infrastruktūra, kā arī pieredze fizisko aktivitāšu un veselīga dzīvesveida veicināšanā, taču šiem virzieniem vēl nav izveidota vienota, skolas līmenī izmērāma attīstības sistēma. Tāpēc 2026./2027. mācību gadā paredzēts uzsākt mācību virzienu “Atklāj! Radi! Izzini!”, pakāpeniski veidojot pēctecīgu pieeju dabaszinātņu, praktiskās izziņas un vides izglītības attīstībai. 
Apkopojot iepriekšējā attīstības perioda izvērtējumu un 2025./2026. mācību gada pašnovērtējuma rezultātus, izvirzītas šādas galvenās attīstības vajadzības:
1. Pilnveidot vienotu pieeju katra skolēna individuālās izaugsmes izvērtēšanai, sasaistot mācību sasniegumu, pamatprasmju, monitoringa un individuālā atbalsta datus un izvērtējot sniegtā atbalsta ietekmi uz skolēna progresu.
2. Turpināt pilnveidot skolēncentrētu mācību procesu, īpašu uzmanību pievēršot refleksijai, pašvērtējumam, skolēnu aktīvai iesaistei un mērķtiecīgai mācību procesa pielāgošanai skolēnu spējām un vajadzībām.
3. Stiprināt vienotu, cieņpilnu un drošu skolas rīcības kultūru, mazinot ņirgāšanās riskus un attīstot skolēnu sociāli emocionālās prasmes, piederības izjūtu un līdzdalību skolas dzīvē.
4. Mērķtiecīgi attīstīt skolas prioritāros virzienus – dabaszinātnes, fiziskās aktivitātes un veselīgu dzīvesveidu –, nodrošinot to pēctecīgu un izmērāmu īstenošanu.
Šīs attīstības vajadzības veido pamatu četrām savstarpēji saistītām JPBP attīstības prioritātēm 2026./2027.–2028./2029. mācību gadiem.

4. Skolas attīstības prioritātes un sasniedzamie rezultāti 2026.–2029. gadam

Pamatojoties uz iepriekšējā attīstības perioda izvērtējumu, 2025./2026. mācību gada pašvērtējuma un mācību procesa datiem, kā arī Jelgavas valstspilsētas izglītības ekosistēmas stratēģijā noteiktajiem skolas attīstības virzieniem, 2026./2027.–2028./2029. mācību gadiem noteiktas četras savstarpēji saistītas attīstības prioritātes.

1. Skolēna individuālā izaugsme un mācību sasniegumi
Veicināta katra skolēna individuālā izaugsme un mācību sasniegumu progress, īpašu uzmanību pievēršot pamatprasmju, lasītprasmes un tekstpratības attīstībai un savlaicīgam, vajadzībām atbilstošam atbalstam.
	Plānošanas elements
	2026./2027.
	2027./2028.
	2028./2029.

	Uzdevums
	Noteikt katra skolēna individuālās izaugsmes sākotnējo līmeni un ieviest vienotu tās izvērtēšanas sistēmu, īpašu uzmanību pievēršot pamatprasmēm, lasītprasmei un tekstpratībai.
	Izmantot skolēnu individuālās izaugsmes datus mācību procesa un atbalsta pielāgošanai, veicinot katra skolēna progresu un atbildību par savu mācīšanos.
	Nodrošināt noturīgu skolēnu individuālās izaugsmes progresu, izvērtējot trīs gadu dinamiku un nostiprinot efektīvākās mācību un atbalsta pieejas.

	Kvalitatīvais rezultāts
	1. Ieviesta vienota pieeja katra skolēna individuālās izaugsmes izvērtēšanai, ņemot vērā viņa sākotnējo līmeni, spējas un vajadzības.
2. Divas reizes mācību gadā tiek izvērtēta skolēnu pamatprasmju, īpaši lasītprasmes un tekstpratības, dinamika. 
3. Izvērtējuma rezultāti tiek izmantoti skolēna turpmākās izaugsmes plānošanai un nepieciešamā atbalsta noteikšanai.
	1. Skolēnu individuālās izaugsmes dati tiek izmantoti mācību procesa un atbalsta pielāgošanai.
2. Tiek izvērtēta sniegtā atbalsta efektivitāte un tā ietekme uz skolēna individuālo progresu. 
3. Lasītprasmes un tekstpratības rezultāti tiek izmantoti mācību procesa pilnveidei dažādos mācību priekšmetos.
	1. Tiek izvērtēta katra skolēna individuālā izaugsme un progress trīs gadu periodā.
2. Skolā nostiprinātas mācību un atbalsta pieejas, kurām konstatēta pozitīva ietekme uz skolēnu izaugsmi.
3. Konstatējama pozitīva skolēnu pamatprasmju, īpaši lasītprasmes un tekstpratības, dinamika.

	Kvantitatīvie rādītāji
	1. Katram skolēnam ir noteikts individuālās izaugsmes sākotnējais līmenis un mācību gada noslēgumā izvērtēts sasniegtais progress.
2. 1.–3. klašu skolēnu lasītprasme tiek izvērtēta mācību gada sākumā un noslēgumā. Pārējās klašu grupās tiek izmantots skolas noteikts tekstpratības izvērtēšanas datu avots.
3. Visiem skolēniem, kuriem noteikts individuāls mācību vai atbalsta mērķis, ir izvērtēts sasniegtais progress un noteikti turpmākie uzdevumi.

	1.Vismaz 75% skolēnu mācību gada noslēgumā uzrāda pozitīvu individuālo dinamiku salīdzinājumā ar iepriekšējo izvērtēšanas posmu.
2. Lasītprasmes un tekstpratības rezultāti tiek izvērtēti visās klašu grupās un izmantoti mācību procesa pilnveidei.
3. Visiem skolēniem, kuriem noteikts individuāls mācību vai atbalsta mērķis, tiek izvērtēta sniegtā atbalsta efektivitāte un sasniegtais progress.

	1.Vismaz 80% skolēnu uzrāda pozitīvu individuālo dinamiku salīdzinājumā ar 2026./2027. mācību gadā noteikto sākotnējo līmeni. Skolēniem, kuri JPBP mācījušies visā plānošanas periodā, izvērtēta izaugsme trīs gadu griezumā.
2. Vismaz 80% skolēnu, kuriem 2026./2027. mācību gada sākumā konstatēta nepieciešamība pilnveidot lasītprasmi vai tekstpratību, uzrāda pozitīvu dinamiku salīdzinājumā ar sākotnējo sniegumu.
3. Visiem skolēniem, kuriem noteikts individuāls mācību vai atbalsta mērķis, ir izvērtēts sasniegtais progress un nostiprinātas efektīvākās atbalsta pieejas.






2. Kvalitatīvs un iekļaujošs mācību process
Skolā nostiprināts vienots mācību process, kurā skolēns saprot mācīšanās mērķi un savu progresu, saņem savām spējām un vajadzībām atbilstošu atbalstu un aktīvi iesaistās mācībās.


	Plānošanas elements
	2026./2027.
	2027./2028.
	2028./2029.

	Uzdevums
	Pilnveidot efektīvas, skolēncentrētas mācību stundas īstenošanu, mērķtiecīgi organizējot refleksiju un pašvērtējumu, lai skolēni apzinātos sasniegto rezultātu un savu progresu. 
	Stiprināt skolēnu aktīvu iesaisti mācību procesā, mērķtiecīgāk pielāgojot mācību procesu skolēnu spējām un vajadzībām. 
	Izvērtēt iepriekšējos gados pilnveidoto pieeju ietekmi un nostiprināt vienotu, skolēncentrētu mācību procesu visā skolā.

	Kvalitatīvais rezultāts
	1.Refleksija un pašvērtējums ir mērķtiecīga mācību procesa daļa un saistīti ar sasniedzamo rezultātu.
2.Skolēni izvērtē savu sniegumu attiecībā pret sasniedzamo rezultātu, apzinās savu progresu un saprot, kas vēl jāpilnveido, lai uzlabotu savu sniegumu.
	1.Skolēni atbilstoši savām spējām un vajadzībām aktīvi iesaistās mācību procesā un izmanto apgūtās zināšanas un prasmes mācību uzdevumu veikšanā.
2.Pedagogi, balstoties uz skolēnu sniegumu un vajadzībām, mērķtiecīgi pielāgo uzdevumu sarežģītību, darba tempu un nepieciešamo atbalstu.
	1.Pedagogi konsekventi īsteno vienotu, skolēncentrētu mācību procesu.
2.Skolēni saprot sasniedzamo rezultātu, aktīvi iesaistās mācību procesā, izvērtē savu sniegumu un progresu un nosaka, kas vēl jāpilnveido.

	Kvantitatīvie rādītāji
	1. 70% vēroto mācību stundu refleksija un pašvērtējums ir saistīti ar sasniedzamo rezultātu, un skolēni izvērtē savu sniegumu, progresu un to, kas vēl jāpilnveido.
2. 70% skolēnu aptaujā norāda, ka mācību stundās izvērtē paveikto un saprot savu progresu un to, kas vēl jāpilnveido.
	1. Vismaz 75% vēroto mācību stundu skolēni aktīvi iesaistās mācību procesā, veicot savām spējām un vajadzībām atbilstošus uzdevumus.
2. 75% skolēnu aptaujā norāda, ka mācību stundās saņem nepieciešamo atbalstu, kas palīdz sekmīgi iesaistīties mācību darbā.
	1. 80% vēroto mācību stundu skolēniem ir saprotams sasniedzamais rezultāts, viņi aktīvi iesaistās mācību procesā, veic savām spējām atbilstošus uzdevumus, izvērtē savu sniegumu un progresu un nosaka, kas vēl jāpilnveido. Mācību process ir pielāgots skolēnu individuālajām vajadzībām.
2. 80% skolēnu aptaujā norāda, ka mācību stundās saprot, ko nepieciešams sasniegt, spēj izvērtēt savu progresu un zina, kas vēl jāpilnveido.



3. Droša, cieņpilna un līdzdalīga skolas kopiena
Skolā nostiprināta vienota, skolas vērtībās balstīta rīcības kultūra, kas veicina drošību, cieņpilnas attiecības, piederību un skolēnu līdzdalību.

	Plānošanas elements
	2026./2027.
	2027./2028.
	2028./2029.

	Uzdevums
	Nostiprināt vienotu un konsekventu skolas rīcību drošības un uzvedības jautājumos, īpašu uzmanību pievēršot bulinga prevencijai un savlaicīgai rīcībai.
	Stiprināt skolēnu sociāli emocionālās prasmes, cieņpilnu komunikāciju un atbildību par savu rīcību.
	Nostiprināt skolas vērtībās balstītu rīcības kultūru, stiprinot skolēnu piederību, atbildīgu līdzdalību un līdzatbildību skolas dzīvē.

	Kvalitatīvais rezultāts
	1. Pedagogi un darbinieki savlaicīgi pamana drošības un uzvedības riskus un rīkojas vienoti un konsekventi, nodrošinot situācijai un skolēna vajadzībām atbilstošu atbalstu. 
2. Skolēni zina, kā rīkoties ņirgāšanās, konflikta vai citā nedrošā situācijā un pie kā vērsties pēc palīdzības.
	1. Skolēni savstarpējā saskarsmē izmanto cieņpilnas komunikācijas un konstruktīvas konfliktu risināšanas prasmes. 
2. Skolēni izvērtē savas rīcības sekas un uzņemas atbildību par savu rīcību.
	1.Skolēni jūtas piederīgi skolas kopienai un iesaistās tās dzīves veidošanā. 
2. Skolēni pauž savu viedokli, uzņemas iniciatīvu un līdzatbildību par klases un skolas vidi.

	Kvantitatīvie rādītāji
	1. 85% skolēnu aptaujā norāda, ka zina, kā rīkoties ņirgāšanās, konflikta vai citā nedrošā situācijā un pie kā skolā vērsties pēc palīdzības.
2. Skolēnu, kuri aptaujā norāda, ka paši ir piedzīvojuši ņirgāšanos, īpatsvars samazinās no 34% 2025./2026. mācību gadā līdz 30% 2026./2027. mācību gadā.
3. Vismaz 80% identificēto ņirgāšanās un vardarbības gadījumu turpmākā izvērtēšanā nav konstatēts atkārtots pāridarījums.
	1. 80% skolēnu aptaujā norāda, ka domstarpību situācijās izmanto cieņpilnus un konstruktīvus risinājumus.
2. 80% pedagogu aptaujā norāda, ka skolēnu savstarpējā saskarsmē ir vērojama cieņpilna komunikācija un atbildības uzņemšanās par savu rīcību.
	1. 85% skolēnu aptaujā norāda, ka jūtas piederīgi savai skolai. 
2. 95% skolēnu aptaujā norāda, ka viņu viedoklis skolā tiek uzklausīts un viņi iesaistās klases vai skolas dzīves jautājumu risināšanā.



4. Skolas attīstības virzieni – dabaszinātnes, fiziskās aktivitātes un veselīgs dzīvesveids
Skolā nostiprināti dabaszinātņu, fizisko aktivitāšu un veselīga dzīvesveida attīstības virzieni, tos mērķtiecīgi īstenojot mācību procesā un skolas ikdienā.
	Plānošanas elements
	2026./2027.
	2027./2028.
	2028./2029.

	Uzdevums
	Uzsākt mērķtiecīgu skolas attīstības virzienu – dabaszinātņu, fizisko aktivitāšu un veselīga dzīvesveida – īstenošanu mācību procesā un skolas ikdienā.
	Paplašināt skolas attīstības virzienu īstenošanu vairākās klasēs un klašu posmos, balstoties uz pirmā gada izvērtējumu un veiksmīgo pieredzi.
	Izvērtēt skolas attīstības virzienu īstenošanas rezultātus un nostiprināt efektīvākās pieejas dabaszinātņu, vides izglītības, fizisko aktivitāšu un veselīga dzīvesveida jomā, nosakot turpmākās attīstības vajadzības.

	Kvalitatīvais rezultāts
	1. Uzsākta pēctecīga dabaszinātņu virziena attīstība, mācību procesā paplašinot praktisku izziņu, pētniecisko darbošanos un vides izglītību. 
2. Fiziskās aktivitātes un veselīga dzīvesveida paradumi mērķtiecīgi iekļauti mācību procesā un skolas ikdienā.
	1. Sākumskolā nostiprinās praktiskā un pētnieciskā dabaszinātņu apguves pieeja “Atklāj! Radi! Izzini!”.
2. Fiziskās aktivitātes un veselīga dzīvesveida paradumi kļūst par regulāru un plašāk īstenotu skolas ikdienas daļu.
3. Uzsākta Ekoskolu programmas īstenošana, strukturējot vides izglītības darbu skolā.
	1. Dabaszinātņu un vides izglītības pieeja ir nostiprināta un pēctecīgi īstenota visos klašu posmos.
2. Izvērtēti skolēnu ieguvumi praktiskās izziņas un pētniecisko prasmju attīstībā un noteiktas turpmāk pilnveidojamās pieejas.
3. Fiziskās aktivitātes un veselīga dzīvesveida paradumi ir kļuvuši par regulāru skolas ikdienas daļu.
4. Izvērtēta Ekoskolu programmas īstenošana un noteikti turpmākie vides izglītības attīstības mērķi.

	Kvantitatīvie rādītāji
	[bookmark: _GoBack]1.1. klasē visa mācību gada laikā īstenots mācību virziens “Atklāj! Radi! Izzini!”. 
2. Visos trīs klašu posmos 1.–3., 4.–6. un 7.–9. klasē īstenotas starpdisciplināras dabaszinātņu, praktiskās izziņas vai vides izglītības aktivitātes. 
3. Fiziskās aktivitātes ārpus sporta stundām regulāri tiek īstenotas visās klašu grupās mācību procesa vai skolas dienas ietvaros.
	1. Pieeja “Atklāj! Radi! Izzini!” tiek īstenota visās 1.–3. klasēs.
2. Visos klašu posmos regulāri tiek īstenotas praktiskas, pētnieciskas vai starpdisciplināras dabaszinātņu un vides izglītības aktivitātes. 
3. Visās klašu grupās vismaz vienu reizi nedēļā tiek nodrošināta iespēja piedalīties fiziskajās aktivitātēs ārpus sporta stundām, savukārt veselīga dzīvesveida paradumi tiek sistemātiski aktualizēti mācību procesā un skolas ikdienā.
4. Skola uzsāk dalību Ekoskolu programmā, veico vides novērtējumu un izstrādā rīcības plānu atbilstoši programmas prasībām.
	1. Dabaszinātņu attīstības virziens tiek pēctecīgi īstenots visos klašu posmos – 1.–3., 4.–6. un 7.–9. klasē, nodrošinot vecumposmam atbilstošu praktisku un pētniecisku darbošanos.
2. 80% skolēnu vecumposmam atbilstošā praktiskās izziņas vai pētnieciskā uzdevumā demonstrē vismaz trīs no četrām pamatprasmēm – novēro, fiksē iegūto informāciju, salīdzina un formulē secinājumu.
3. Visās klašu grupās saglabātas regulāras fizisko aktivitāšu iespējas ārpus sporta stundām un izvērtēta to īstenošana skolas ikdienā. 
4. Izvērtēta Ekoskolu programmas īstenošana un noteikti nākamā attīstības perioda vides izglītības mērķi.



Par Attīstības plāna īstenošanas uzraudzību atbild skolas direktors sadarbībā ar vadības komandu. Attīstības prioritāšu īstenošana un noteikto kvalitatīvo un kvantitatīvo rādītāju sasniegšana tiek izvērtēta reizi mācību gadā – tā noslēgumā. Izvērtēšanā tiek izmantoti mācību sasniegumu un monitoringa dati, aptauju rezultāti, mācību stundu vērojumi, darba plāna izpildes dati un cita ar prioritāšu īstenošanu saistītā informācija. 
Iegūtie secinājumi tiek izmantoti nākamā mācību gada prioritāšu, darbību un sasniedzamo rezultātu noteikšanai gada darba plānā. Nepieciešamības gadījumā tiek precizētas īstenošanas pieejas, resursi un atbildība. 2028./2029. mācību gada noslēgumā tiek izvērtēta attīstības plāna īstenošana visā trīs gadu periodā un noteiktas turpmākās skolas attīstības vajadzības.


Jelgavas Paula Bendrupa pamatskolas direktore                                                      	  	___________________ G. Paslauska

SASKAŅOTS
Jelgavas valstspilsētas pašvaldības iestādes 
„Jelgavas izglītības pārvalde” vadītāja 			                                                  ____________________ G. Auza

